CELEX: 62008TN0380
Language: mt
Date: 2008-09-09 00:00:00
Title: Kawża T-380/08: Rikors ippreżentat fid- 9 ta' Settembru 2008 — L-Olanda vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/51
            
         Rikors ippreżentat fid-9 ta' Settembru 2008 — L-Olanda vs Il-Kummissjoni
   (Kawża T-380/08)
   (2008/C 285/92)
   Lingwa tal-kawża: L-Olandiż
   Partijiet
   
      Rikorrent: Ir-Renju tal-Olanda (rappreżentanti: C. Wissels, rappreżentant, M. de Mol, rappreżentant)
   
      Konvenuta: Il-Kummissjoni
   Talbiet tar-rikorrent
   
               —
            
            
               L-annullament tad-deċiżjoni tal-Kummissjoni tat-30 ta' Ġunju 2008 bir-referenza SG.E3/MV/psiD(2008)5364,
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Permezz ta' deċiżjoni mogħtija fis-13 ta' Settembru fil-Każ Nru COMP/38.456 Bitum (L-Olanda) (1), il-Kummissjoni imponiet multi fuq numru kbir ta' impriżi, ta' fornituri u ta' klijenti ta' bitum għall-kisi tal-uċuħ tat-toroq minħabba li huma kienu kisru l-Artikolu 81 KE. F'din id-deċiżjoni, il-Kummissjoni ma żvelatx l-informazzjoni kollha. Diversi persuni ġuridiċi, pubbliċi jew le, fosthom ir-rikorrent, garrbu dannu gravi minħabba l-imġiba ta' dawn l-impriżi. Peress li kien ferm utli li jkunu jafu b'din l-informazzjoni sabiex jiksbu kumpens għal dan id-dannu, ir-rikorrent talab, taħt l-Artikolu 6(1) tar-Regolament 1049/2001 (2), li jingħata aċċess għall-verżjoni kompleta u mhux iċċensurata tad-deċiżjoni tat-13 ta' Settembru 2006. Permezz ta' deċiżjoni tat-30 ta' Ġunju 2008, il-Kummissjoni ċaħdet din it-talba.
   In sostenn tar-rikors tiegħu, ir-rikorrent jinvoka fl-ewwel lok il-fatt li d-deċiżjoni kkontestata ma tirrispettax id-dritt għall-aċċess kif previst fl-Artikolu 255 KE, moqri flimkien mal-Artikoli 1 u 4 tar-Regolament 1049/2001.
   Fit-tieni lok, ir-rikorrent iqis li l-Kummissjoni kien imissha tat aċċess parżjali għad-dokumenti, kif previst fl-Artikolu 4(6) tar-Regolament 1049/2001.
   Fit-tielet lok, id-deċiżjoni kkontestata tmur kontra l-prinċipju ta' proporzjonalità.
   Fir-raba' lok, id-deċiżjoni kkontestata tikser l-Artikolu 253 KE billi hija vvizzjata b'nuqqas ta' motivazzjoni.
   Fil-ħames u l-aħħar lok, ir-rikorrent iqis li d-deċiżjoni kkontestata tmur kontra l-Artikolu 10 KE, flimkien mal-prinċipju ta' proporzjonalità.
   
      (1)  Deċiżjoni tal-Kummissjoni tat-13 ta' Settembru 2006 dwar proċedura skond l-Artikolu 81 tat-Trattat li jistabbilixxi l-Komunità Ewropea (Każ Nru COMP/F/38.456 — Bitum (NL)) (notifikata taħt id-dokument numru C(2006) 4090) (ĠU L 196, p. 40).
   
      (2)  Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, p. 43).